**20.10.2021(2)**

**E-pasta nosaukums**

Nosūtīšanas kārtība ģimenes ārstiem vakcinācijas pret Covid-19 atlikšanas gadījumā

**E-pasta teksts**

Nacionālais veselības dienests (turpmāk – Dienests) informē, ka, balstoties uz grozījumiem 2021. gada 28. septembra Ministru kabineta noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” 219.punktā, ģimenes ārsts noteiktos gadījumos var nosūtīt pacientu uz konsultāciju pie klīniskās universitātes slimnīcas speciālista, lai lemtu par vakcinācijas pret Covid-19 atlikšanu uz noteiktu laiku.

Dienests informē, ka ir izstrādāts Līgumam saistošais dokuments par kārtību, kādā ģimenes ārsts nosūta pie ārsta-speciālista vai uz ārstu konsīliju gadījumos, kad pacientiem nevar veikt vakcināciju pret Covid-19 vai tā atliekama uz noteiktu laiku. Minētā kārtība publicēta Līguma 6.1.22.punktā, kas pieejams Dienesta tīmekļvietnē <https://www.vmnvd.gov.lv/lv/primaras-veselibas-aprupes-pakalpojumu-liguma-paraugs> un šī e-pasta pielikumā.

Dienests vērš uzmanību, ka nosūtīšanas kārtībai ir saistošs dokuments “Rekomendācijas par vakcinācijas pret Covid-19 organizēšanu pacientiem noteiktu slimību gadījumos” (Līguma 6.1.23.punkts), kas definē gadījumus, kuros vakcinācija pret Covid-19 atliekama uz noteiktu laiku.

